open-index/open-wikipedia-markdown huggingface dataset:
Οξαζολιδινόνες

Οι **οξαζολιδινόνες** ανήκουν στη ομάδα των κορεσμένων ετεροκυκλικών ενώσεων, που φέρουν στον πενταμελή δακτύλιο ένα άτομο αζώτου, ένα άτομο οξυγόνου και μια καρβονυλική ομάδα. Προκύπτει είτε κυκλικός εστέρας (λακτόνη), είτε κυκλικό αμίδιο (λακτάμη), είτε κετόνη ή καρβαμάτη (ουραιθάνιο). Οι μητρικές ενώσεις της ομάδας είναι η 1,3-οξαλιδίνη και η 1,2-οξαλιδίνη (ισοξαζολιδίνη). Από καθεμία παράγονται από τρεις οξαζολιδινόνες. 

thumb|center|700px| Από αριστερά προς τα δεξιά: 1,2 οξαζολιδιν-3-όνη, 1,2 οξαζολιδιν-4-όνη, 1,2 οξαζολιδίν-5-όνη, 1,3 οξαζολιδιν-2-όνη, 1,3 οξαζολιδιν-5-όνη

Στην παρασκευαστική χημεία οι 1,3 οξαζολιδιν-2-όνες από μακρού χρησιμοποιούνται ως βοηθητικές χειρόμορφες. Ορισμένες οξαζολιδινόνες ανήκουν σε μία ομάδα αντιβιοτικών. Η πρώτη δραστική ουσία που ήταν διαθέσιμη στην αγορά ήταν η κυκλοσερίνη (4-αμινο-1,2-οξαζολολιδίν-3-όνη) ως φάρμακο κατά της φυματίωσης το 1956. Άλλες οξαζολιδινόνες είναι η λινεζολίδη και η επερεζολίδη.

## Βοηθητικές χειρόμορφες

Στην παρασκευαστική χημεία οι 1,3 οξαζολιδιν-2-όνες χρησιμοποιούνται ως βοηθητικές χειρόμορφες.  Η ουσία προς μεταβολή πριν από τη κυρίως αντίδραση υποκαθίσταται από βοηθητικές Evans. Το ογκώδες βοηθητικό χειρόμορφο ρυθμίζει τη σύνθεση έτσι, ώστε ένα προϊόν της αντίδρασης να προτιμάται στη σύνθεση (στερεοεκλεκτική σύνθεση):

thumb|700px|center| '''a)''' βοηθητική χειρόμορφη Evans '''b)''' Ζ- ενολικό ανιόν (κάλυψη της άνω πλευράς προσβολή από κάτω, βλ. βέλος) ''' c)''' πρακτικά εναντιομερικά καθαρό προϊόν ''' d)''' βοηθητική χειρόμορφη Evans

Μετά την αντίδραση η βοηθητική Evans πρέπει και πάλι να αποσπασθεί, στο άνω παράδειγμα με υδροξύδιο του λιθίου (λιθίνη) και υπεροξείδιο του υδρογόνου.

thumb|250px| ((4''R'')-4-αμινο-1,2-οξαζολιδιν-3-όνη)

## Αντιβιοτικά

Οι οξαζολιδινόνες με θεραπευτική δράση ανήκουν στα αντιβακτηριακά φάρμακα και είναι αναστολείς πρωτεϊνοσύνθεσης (όπως οι τετρακυκλίνες, οι αμινογλυκοσίδες, οι λινκοσαμίδες και οι μακρολίδες). Οι οξαζολιδινόνες αναστέλλουν την έναρξη της σύνθεσης της πεπτιδιακής αλυσίδας διαδικασία σην οποία συμμετάσχουν το ριβόσωμα, αγγελιαφόρο mRNA και το tRNA συν ένα αμινοξύ (σύμπλοκο έναρξης). Δρουν βακτηριοστατικά σε Gram-θετικά βακτήρια. Η κυκλοσερίνη αναστέλλει και Gram-αρνητικά βακτήρια καθώς και το *Mycobacterium tuberculosis*. 

Ως παρενέργεια έχει περιγραφεί η καταστολή του μυελού των οστών, ως εκ τούτου συνιστάται ο έλεγχος του αιμογράμματος. Στη Γερμανία η κυκλοσερίνη λόγω των ισχυρών νευροτοξικών παρενεργειών δεν χρησιμοποιείται καθεαυτή για την παραγωγή φαρμάκων, αλλά σε μορφή απόσταξης τερεφθαλδιαλδεΰδη τεριζιδόνη, που όμως επίσης δρα νευροτοξικά και έτσι είναι μόνον δεύτερης επιλογής αντιβιοτικό. 

## Παραπομπές


Κατηγορία:Αντιβιοτικά
Κατηγορία:Οργανικές ετεροκυκλικές αμίνες
Please Please Me

Το ***Please Please Me*** είναι το πρώτο άλμπουμ του αγγλικού συγκροτήματος *[[The Beatles]]*. Κυκλοφόρησε στο Ηνωμένο Βασίλειο στις 22 Μαρτίου 1963. Στις Η.Π.Α. δεν κυκλοφόρησε μέχρι το 1987, αλλά κυκλοφόρησαν όλα τα τραγούδια του σε άλλη σειρά στο άλμπουμ *The Early Beatles*, το 1965.

## Περιεχόμενο

;Α' Πλευρά 

;Β' Πλευρά

Κατηγορία:Δισκογραφία των Beatles
Πύργος Ράππελσταϊν

thumb|right|250px|Τα ερείπια του πύργου Ράππελσταϊν σήμερα
Ο **πύργος Ράππελσταϊν** (γερμανικά: *Burg Rappelstein*) ήταν μεσαιωνικό κάστρο της πόλης Σμάλλενμπεργκ στη συνοικία Νόρντεναου του κρατιδίου της Βόρειας Ρηνανίας-Βεστφαλίας στη Γερμανία. Ήταν κτισμένος επάνω στο ομώνυμο βράχο *Ράππελσταϊν* στο κέντρο του *Νόρντεναου*. Ο πύργος αρχικά ονομάζονταν *Νόρντενα*, και είχε κτιστεί το έτος 1200 από ευγενείς του οίκου *Γκράσκαπ* της εμπορικής οδού μεταξύ Κολωνίας και Κάσσελ. Ήταν κτισμένος σε στρατηγικό σημείο.

## Παραπομπές


## Πηγές
* Egon Peifer: *Die Burg Nordenau. Ein Bodendenkmal der Stadt Schmallenberg*. Schieferbergbau-Museum Schmallenberg (Hrsg.): *Schmallenberger Sauerland Almanach* 1990, 

## Εξωτερικοί σύνδεσμοι
* 

Κατηγορία:Κάστρα στη Γερμανία
Κατηγορία:Βόρεια Ρηνανία-Βεστφαλία
Κατηγορία:Πύργοι
Please Please Me (τραγούδι)

Το **Please Please Me** είναι ένα τραγούδι των Beatles, σύνθεση του Τζων Λέννον (αν και αναγράφεται επισήμως ως Λέννον/ΜακΚάρτνεϋ). Κυκλοφόρησε τον Ιανουάριο του 1963 ως σινγκλ. Στο Ηνωμένο Βασίλειο κυκλοφόρησε από τη δισκογραφική Parlophone, ενώ στις Η.Π.Α., από την Vee-Jay. Είναι το πρώτο σινγκλ των Beatles που ανέβηκε στην πρώτη θέση των βρετανικών τσαρτ. Συμπεριλαμβάνεται επίσης στο πρώτο άλμπουμ των Beatles, που κυκλοφόρησε το Μάρτιο της ίδιας χρονιάς και φέρει τον τίτλο του.

## Παραπομπές


Κατηγορία:Τραγούδια των The Beatles
Κατηγορία:Τραγούδια του 1963
Κατηγορία:Singles του 1963
Κατηγορία:Singles της Parlophone
Λαμπερό Καρδίτσας

Το **Λαμπερό** είναι χωριό του νομού Καρδίτσας του Δήμου Λίμνης Πλαστήρα, όπως αυτός συστάθηκε σύμφωνα με το Πρόγραμμα Καλλικράτης. Από το 1999 έως το 2010 σύμφωνα με το Σχέδιο Καποδίστριας ανήκε διοικητικά στο Δ.δ. Λαμπερού του παλαιότερου Δήμου Πλαστήρα. Βρίσκεται σε απόσταση 25 χιλιομέτρων από την Καρδίτσα και είναι κτισμένο σε υψόμετρο 745 μέτρων. Ο πληθυσμός του ανέρχεται σε 235 κατοίκους σύμφωνα με την απογραφή του 2011.. Οι κάτοικοι του χωριού ασχολούνται κυρίως με την κτηνοτροφία, τη μελισσοκομία και τον τουρισμό.

Η παλιά ονομασία του χωριού ήταν *Τιτάι*. Κατά την άλωση των Φράγκων γίνεται αναφορά στο Μέγα Τιτάι, ως το μεγαλύτερο χωριό των Αγράφων εκείνη την εποχή. Είναι πατρίδα του καπετάν-Αγραφιώτη, που πρωτοστάτησε στην επανάσταση του 1821. Το χωριό γιορτάζει το Δεκαπενταύγουστο.

## Τοπική Κοινότητα Λαμπερού
Υπάγεται διοικητικά στο Δήμο Λίμνης Πλαστήρα, με 559 κατοίκους συνολικά. Σε αυτήν περιλαμβάνεται, εκτός του Λαμπερού που αποτελεί έδρα της, και ο **Άγιος Αθανάσιος** με 324 κατοίκους κατά την Απογραφή του 2011.

## Παραπομπές


## Εξωτερικοί σύνδεσμοι
*Λαμπερό Καρδίτσας 
* Πρόγνωση καιρού 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
With The Beatles

Το ***With The Beatles*** είναι το δεύτερο άλμπουμ του αγγλικού συγκροτήματος *[[The Beatles]]*. Κυκλοφόρησε στις 22 Νοεμβρίου 1963 στο Ηνωμένο Βασίλειο από την Parlophone. Συμπεριλαμβάνει οκτώ συνθέσεις των Beatles (επτά των Λέννον/ΜακΚάρτνεϋ και μία του Χάρισον) και έξι ξένες.

## Περιεχόμενο

Κατηγορία:Δισκογραφία των Beatles
Παναθηναϊκός αμφορέας (Βρετανικό Μουσείο αρ. 604)

Ο **Παναθηναϊκός αμφορέας** που φιλοξενείται στο Βρετανικό Μουσείο με αριθμό καταλόγου αγγείων 640 (αρ. καταλόγου GR 1866.4-25.248), είναι αρχαιολογικό εύρημα του 1866 από την Ταύχειρα της Κυρηναϊκής, στην σημερινή Λιβύη.
## Περιγραφή
Η μορφή της Αθηνάς παρουσιάζει σημαντικές φθορές. Δεξιά και αριστερά της Αθηνάς εικονίζονται δύο κίονες με τον Τριπτόλεμο, και δύο επιγραφές, «ΤΟΝΑΘΕΝΕΘΕΝ:ΑΘΛΟΝ» και «ΚΙΤΤΟΣ-ΕΠΟΙΗΣΕΝ». Η όπισθεν άποψη εικονίζει δύο αθλητές του πανκρατίου την ώρα του αγώνα. Ο αριστερός πιέζει τον λαιμό του ανταγωνιστή του με τον αριστερό του βραχίονα. Στα δεξιά εικονίζεται ένας έφεδρος, γυμνός, με τον δεξιό του βραχίονα υψωμένο, ενώ 
στα αριστερά ένας διαιτητής που φοράει μανδύα κρατάει ένα κλαδί από φοίνικα. 
## Ερμηνεία
Ο αμφορέας είναι έπαθλο των Παναθηναίων, όπως υποδεικνύει η επιγραφή «*Των Αθήνεθεν Άθλον*», δηλαδή της κρατικής σφραγίδας που εξασφάλιζε το γνήσιο του αγγείου, σε αντίθεση με τα αντίγραφα που ήταν πολύ δημοφιλή, χωρίς όμως την επιγραφή αυτή.

## Ιστορική τοποθέτηση
Ο αμφορέας είναι έργο του Κίττου, και τοποθετείται στο 367 π.Χ., το έτος του άρχοντα Πολύζηλου.

## Βιβλιογραφία
* Mon. dell' Inst. X. 
* Journ. of hell. St. XXVI (1906)
* Erw. Annali 1877
## Πηγές
* 

## Εξωτερικοί σύνδεσμοι

* Παρουσίαση του αμφορέα στο Βρετανικό Μουσείο 

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
367
Κατηγορία:Αρχαία Λιβύη
Κατηγορία:Παγκράτιο
Rubber Soul

***Rubber Soul*** είναι ο τίτλος του έκτου άλμπουμ του αγγλικού συγκροτήματος The Beatles.
Κυκλοφόρησε 3 Δεκεμβρίου το 1965 και θεωρείται ένας από τους καλύτερους δίσκους του συγκροτήματος.

## Περιεχόμενο

## Περιεχόμενο Έκδοσης Η.Π.Α.

Κατηγορία:Δισκογραφία των Beatles
Κατηγορία:Άλμπουμ του 1965
Σκουλαρίκια (Βρετανικό Μουσείο, αρ. 1672-3)

Τα σκουλαρίκια που φιλοξενούνται στο Βρετανικό Μουσείο με αριθμό καταλόγου κοσμημάτων 1672-3 είναι μέρος του «*[[θησαυρός της Κύμης|θησαυρού της Κύμης]]*».
Βρέθηκε σε τάφο της Αιολίδας στη Μικρά Ασία. Τα σκουλαρίκια έχουν τη μορφή δίσκου και πυραμίδας, η οποία συναντάται ευρέως στο Ελληνικό πολιτισμό. Διαφέρουν όμως ως προς τη μορφή του Έρωτα και της Νίκης, στη συγκεκριμένη περίπτωση.

## Πηγές
* D. Williams, J. Ogden: *Greek gold: jewellery of the Classical World*. London 1994.

## Εξωτερικοί σύνδεσμοι

* Παρουσίαση του εκθέματος στο Βρετανικό Μουσείο 
*Παρουσίαση στο Βρετανικό Μουσείο

Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Κοσμήματα (τέχνεργα)
Πεζούλα Καρδίτσας

Η **Πεζούλα** είναι χωριό του νομού Καρδίτσας, και τοπική έδρα του Δήμου Λίμνης Πλαστήρα όπως αυτός συστάθηκε σύμφωνα με το Πρόγραμμα Καλλικράτης. Από το 1999 έως το 2010 σύμφωνα με το Σχέδιο Καποδίστριας ανήκε διοικητικά στο Δ.δ. Πεζούλας του Δήμου Νεβρόπολης Αγράφων και αποτελούσαν έδρα του δήμου. Βρίσκεται σε απόσταση 35 χιλιομέτρων νοτιοδυτικά της Καρδίτσας και είναι χτισμένο σε υψόμετρο 900 μέτρων. Ο πληθυσμός του ανέρχεται σε 248 κατοίκους σύμφωνα με την απογραφή του 2011. Τα τελευταία χρόνια, με την ανάπτυξη του τουρισμού στην περιοχή της Λίμνης Πλαστήρα, ο οικισμός παρουσιάζει μεγάλη ανάπτυξη.

Οι κάτοικοι του χωριού ασχολούνται κυρίως με τη γεωργία και την κτηνοτροφία. Αναφορές στο χωριό έχουμε στα τέλη του 16ου αιώνα. Αξιοθέατα της περιοχής είναι ο ναός του Αγίου Παντελεήμονα, ο νερόμυλος, οι πέτρινες βρύσες της Καραγιάννης και της Αγίας Παρασκευής. Επίσης διεξάγεται λαϊκό πανηγύρι στις 19 Αυγούστου (θέση Αλώνων), ημερομηνία που κάποτε γινόταν μεγάλη τριήμερη εμποροπανήγυρη.

## Τοπική κοινότητα Πεζούλας
Υπάγεται διοικητικά στο Δήμο Λίμνης Πλαστήρα, με 367 κατοίκους συνολικά. Σε αυτήν περιλαμβάνονται, εκτός της Πεζούλας που αποτελεί την έδρα της, και οι οικισμοί *Καλύβια* ( 223 κάτοικοι ) και *Νεράιδα* (17 κάτοικοι).

## Εξωτερικοί σύνδεσμοι
* Πεζούλα Καρδίτσας

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Αγγειογράφος του Διπύλου

thumb|right|250px|Ο αμφορέας του Διπύλου.
Ο **αγγειογράφος του Διπύλου** ήταν κορυφαίος αρχαίος αγγειογράφος της αττικής γεωμετρικής εποχής. Πιθανώς, εκτός από αγγειογράφος να ήταν και αγγειοπλάστης. Θεωρείται ως ένας των σημαντικότερων αγγειογράφων της γεωμετρικής εποχής, και ήταν μέλος του εργαστηρίου του Διπύλου. Θεωρείται επίσης ότι ήταν ο επινοητής του ύστερου γεωμετρικού ρυθμού. Τα έργα του χρονολογούνται μεταξύ 760 και 750 π.Χ. Επειδή το πραγματικό του όνομα αγνοείται, ονομάστηκε έτσι λόγω του ομώνυμου αμφορέα (Αμφορέας του Διπύλου), ο οποίος ανακαλύφθηκε σε αρχαιολογικές ανασκαφές στο Δίπυλο του Κεραμεικού στην Αθήνα. Ο αγγειογράφος του Διπύλου επινόησε επίσης την παράταξη του ζωφόρου ως ενιαίο τμήμα που τοποθετείται στο λαιμό ανάμεσα στις λαβές του αγγείου, ενώ το κυρίως θέμα αναπτύσσεται με σκιαγραφίες, οι οποίες φανερώνουν το προσωπικό στυλ του εκάστοτε καλλιτέχνη. Χάρη στη καινοτομία αυτή, ο αγγειογράφος του Διπύλου είναι ένας από τους αρχαιότερους αναγνωρίσιμους ζωγράφους. Οι σκιαγραφίες του έχουν λεπτά ανατομικά χαρακτηριστικά, είναι υψηλόσωμες και πιο λιγνές σε σύγκριση με αυτές του μέσου γεωμετρικού ρυθμού, ενώ τα διακοσμητικά στοιχεία που χρησιμοποιεί είναι υψηλότερης ποιότητας των προγενεστέρων. Ίσως ο ίδιος να είναι εκείνος που επινόησε τον διπλό Μαίανδρο, αφού συναντάται στα έργα του για πρώτη φορά. Χρησιμοποίησε δύο ζωφόρους με ζωικές παραστάσεις, οι οποίες έχουν ανατολίζοντα χαρακτηριστικά, και ίσως να μιμούνταν χρυσά ελάσματα. 

Το εργαστήριο του Διπύλου κατασκεύαζε πήλινα αγγεία μεγάλων διαστάσεων, πιο συγκεκριμένα αμφορείς για τους τάφους γυναικών και κρατήρες για τους τάφους ανδρών. Τα έργα αυτά, καθώς και άλλα, οινοχόες και πλατύλαβοι αμφορείς είναι διακοσμημένα με πλήθος σκιαγραφιών, ενίοτε μέχρι και εκατό, που παριστάνουν την πρόθεση ή σπάνια την εκφορά των νεκρών. Παριστάνουν επίσης πομπές πολεμιστών και αρμάτων, ή μάχες στην ξηρά και θάλασσα.

## Πηγές
* Thomas Mannack: *Griechische Vasenmalerei. Eine Einführung*, Theiss, Stuttgart 2002, σελ. 75f. 

Κατηγορία:Αρχαίοι Έλληνες αγγειογράφοι
Ωγκύστ Οτέν

Ο **Ωγκύστ Οτέν** (γαλλικά: *Auguste Ottin*, Παρίσι 1811 – 1890) ήταν Γάλλος γλύπτης, εκπρόσωπος του ρομαντικού κινήματος στη Γαλλία του 19ου αιώνα. Μπήκε στη Σχολή Καλών Τεχνών του Παρισιού το 1825 και μαθήτευσε στο εργαστήριο του Νταβίντ ντ’ Ανζέ (*David d’ Angers*). Το 1836 κέρδισε το Βραβείο της Ρώμης (Prix de Rome) με το έργο του *«Ο Σωκράτης πίνοντας το κώνειο»* (*Socrate buvant la Ciguë*). Το 1841 φιλοτέχνησε το μαρμάρινο σύμπλεγμα *«Ο Ηρακλής παραδίδοντας στον Ευρυσθέα τα Μήλα των Εσπερίδων»*.

thumb|left|250px|"Ο Πολύφημος αιφνιδιάζει τη Γαλάτεια και τον Άκι". Έργο του Ωγκύστ Οτέν. Παρίσι, Κήπος του Λουξεμβούργου.Ο Ωγκύστ Οτέν εργάστηκε σε σημαντικές παραγγελίες για το Λούβρο, την Όπερα Γκαρνιέ, το Δημαρχείο του Παρισιού, το Σταθμό του Βορρά (*Gare du Nord*) και τις Εκκλησίες του Αγίου Ευσταθίου, του Αγίου Αυγουστίνου και της Αγίας Κλοτίλδης, καθώς και το Παρεκκλήσιο Σαιν-Λουί στο Μέγαρο των Απομάχων (Σαιν-Λουί ντεζ-Ενβαλίντ). Το Παρίσι κοσμείται με πλήθος γλυπτών του: *«Καρυάτιδες»* (Λούβρο, Πτέρυγα Ντενόν), *«Η Παγκάστη αποβάλλοντας τα ενδύματά της μπροστά στον Απελλή»* (1883, Λούβρο, Τετράγωνη Αυλή), *"Εμπόριο"  και "Τέχνες"* (1860, Πλατεία Εμίλ-Σωτάν), *«Μουσική και Χορός»* (Όπερα Γκαρνιέ), *«Αγία Σχολαστίκη»* και *«Άγιος Μπενουά»* (Εκκλησία Αγίας Κλοτίλδης) και η πόλη *«Καμπραί»* (Gare du Nord).

Αριστούργημα του Οτέν θεωρείται το γλυπτό σύμπλεγμα *«Ο Πολύφημος αιφνιδιάζοντας την Γαλάτεια στην αγκαλιά του βοσκού Άκι»* (*Polypheme surprenant Galatee dans les bras du berger Acis*) στην *«[[Κρήνη των Μεδίκων]]»* στους Κήπους του Λουξεμβούργου στο Παρίσι, η οποία κατασκευάστηκε το 1624 για τη Μαρία των Μεδίκων. Βρίσκεται στο άκρο μιας μακρόστενης τεχνητής λίμνης με χρυσόψαρα. Οι μυθολογικές μορφές του Πολύφημου, από μπρούντζο, και της γυμνής Γαλάτειας στην αγκαλιά του εραστή της Άκι, από μάρμαρο, προστέθηκαν το 1866 από τον Ωγκύστ Οτέν.  

## Παραπομπές


## Πηγές
* Georges Belleiche: “Statues de Paris: Les Rues de la Rive Gauche”, pp. 120 -121, Massin Editeur, Paris, 2006.
* Georges Belleiche: “Statues de Paris: Les Rues de la Rive Droite”, pp.67 & 148, Massin Editeur, Paris, 2006.

## Εξωτερικοί σύνδεσμοι
* 

Κατηγορία:Γάλλοι γλύπτες
Let It Be

Το ***Let It Be*** είναι το τελευταίο άλμπουμ του αγγλικού ροκ συγκροτήματος The Beatles που κυκλοφόρησε, αν και ηχογραφήθηκε πριν σπό το *[[Abbey Road]]*, που κυκλοφόρησε νωρίτερα.

Το άλμπουμ αρχικά σχεδιαζόταν να κυκλοφορήσει πριν από το *Abbey Road* στα μέσα του 1969, υπό τον τίτλο *Get Back*, αλλά έμεινε προσωρινά στο ράφι, επειδή οι Beatles δεν ήταν αρκετά ικανοποιημένοι. Τελικά κυκλοφόρησε το 1970 σε μια νέα εκδοχή του Φιλ Σπέκτορ με το όνομα *Let It Be*.

Στις αρχές του 1970, ο Άλαν Κλάιν, ο νέος ατζέντης των Beatles, έφερε τον Σπέκτορ στην Αγγλία. Μετά την εντυπωσιακή παραγωγή του στο σόλο σινγκλ του Τζον Λένον "Instant Karma!", το οποίο έφτασε στο νούμερο 3, ο Σπέκτορ κλήθηκε από τον Λένον και τον Τζορτζ Χάρισον να μετατρέψει τις εγκαταλελειμμένες ηχογραφήσεις των Beatles για το *Let It Be* σε άλμπουμ. Ο Σπέκτορ χρησιμοποίησε πολλές από τις τεχνικές παραγωγής του, κάνοντας σημαντικές αλλαγές στις ενορχηστρώσεις και τον ήχο ορισμένων τραγουδιών. Το άλμπουμ κυκλοφόρησε ένα μήνα μετά τη διάλυση των Beatles και ανέβηκε στους πίνακες επιτυχιών των ΗΠΑ και του Ηνωμένου Βασιλείου δίνοντας και το νούμερο 1 σινγκλ στις ΗΠΑ "The Long and Winding Road". Οι προσθήκες του Σπέκτορ στο "The Long and Winding Road" εξόργισαν τον συνθέτη του, Πολ Μακάρτνεϊ. Εκτός από τον Μακάρτνεϊ, πολλοί μουσικοκριτικοί επέκριναν επίσης τη δουλειά του Σπέκτορ στο *Let It Be*. Ο Σπέκτορ ισχυρίστηκε ότι αυτό οφείλεται εν μέρει σε δυσαρέσκεια με το ότι ένας Αμερικανός παραγωγός φαινόταν να "αναλαμβάνει" ένα τόσο δημοφιλές αγγλικό συγκρότημα. Ο Λένον υπερασπίστηκε τον Σπέκτορ, λέγοντας στο *[[Rolling Stone]]*: "Του δόθηκε το πιο άθλιο σύνολο κακών ηχογραφήσεων, με φρικτά συναισθήματα. Και αυτός το αξιοποίησε. Έκανε πολύ καλή δουλειά".

## Περιεχόμενο

## Get Back albums
[thumb|Το εξώφυλλο του ακυκλοφόρητου [άλμπουμ *Get Back*]]

Η πρώτη εκδοχή του Get Back, Μάιος 1969:
;Α' Πλευρά
# "One After 909"
# "Rocker"
# "Save the Last Dance for Me"
# "Don't Let Me Down
# "Dig a Pony"
# "I've Got a Feeling"
# "Get Back"

;Β' Πλευρά
# "For You Blue"
# "Teddy Boy"
# "Two of Us
# "Maggie Mae"
# "Dig It"
# "Let It Be"
# "The Long and Winding Road"
# "Get Back" (reprise)

Η δεύτερη εκδοχή του Get Back, Ιανουάριος 1970:
;Α' Πλευρά
# "One After 909"
# "Rocker"
# "Save the Last Dance for Me"
# "Don't Let Me Down"
# "Dig a Pony"
# "I've Got a Feeling"
# "Get Back"
# "Let It Be"

;Β' Πλευρά
# "For You Blue"
# "Two of Us"
# "Maggie Mae"
# "Dig It"
# "The Long and Winding Road"
# "I Me Mine"
# "Across the Universe"
# "Get Back" (reprise)

## Παραπομπές

## Πηγές
* Let It Be - The Beatles | Songs, Reviews, Credits | AllMusic
* Let It Be - Rolling Stone

Κατηγορία:Δισκογραφία των Beatles
Κατηγορία:Άλμπουμ του 1970
Λεύκωμα

Το **λεύκωμα** στην αρχαία Ελλάδα ήταν πινακίδα δημόσιων ανακοινώσεων πολιτικών πραγμάτων. Η κατασκευή των λευκωμάτων ήταν η απασχόληση των επαγγελματιών τεχνιτών, των λεγομένων *λευκαντών*. Στην αρχαιολογική συλλογή του Παλαιού Μουσείου του Βερολίνου υπάρχει τερακότα που εικονίζει έναν λευκαντή την στιγμή της εργασίας του. 

Το λεύκωμα κατασκευαζόταν από ξύλινη σανίδα ή ξύλινο πίνακα, επιστρωμένο με σκληρή γύψο. Σύμφωνα με το αττικό δίκαιο, οι νόμοι έπρεπε να ανακοινώνονται σε λεύκωμα πριν συζητηθούν και ψηφιστούν ή καταψηφιστούν. Ο Ησύχιος αναφέρει επίσης, ότι τα «*πεπρασκώμενα χωρία ή σώματα»* έπρεπε να απογράφονται δημόσια. Ο Διογένης, όταν κάποτε είχε κακοποιηθεί από μεθυσμένους κατά την διάρκεια ενός συμποσίου, δημοσίευσε τα ονόματά τους σε λεύκωμα, το οποίο κρέμασε στο λαιμό του και περιφερόταν με αυτό στην πόλη. 

Σύμφωνα με τον Δημοσθένη, η γραφή των λευκωμάτων δεν ήταν εύκολο να μεταποιηθεί, ή να σβηστεί, διότι η κατασκευή του λευκώματος γινόταν με «έγκαυση». 

Σε αντίθεση με τα εγκεκαυμένα λευκώματα υπήρχε και η λεγόμενη «*μάλθα*» ή «*μάλθη*», η οποία ήταν επιστρωμένη με κερί και πίσσα. 
Χρησιμοποιούνταν συχνά, ήταν μικρότερη σε διαστάσεις και μαλακότερη, έτσι ώστε να διορθώνεται το κείμενο που ανακοινωνόταν, π.χ. τιμές, λογαριασμοί και άλλα. 

Τα λευκώματα παρέμειναν σε χρήση μέχρι τους Ρωμαϊκούς χρόνους, και χρησίμευαν στην καταγραφή των συγκλητικών. Οι κατάλογοι αυτοί ονομάζονταν «*άλμπουμ*», δηλαδή *λευκοί*.

## Πηγές
* Ερνστ Κούρτιους: 
Κατηγορία:Υλικά και όργανα γραφής
Παναθηναϊκός αμφορέας (Αρχαιολογικό Μουσείο Βερολίνου, αρ. 1832)

Ο **[[Παναθηναϊκός αμφορέας]] με αριθμό καταλόγου 1832** που φιλοξενείται στο παλαιό αρχαιολογικό Μουσείο του Βερολίνου, είναι αρχαιολογικό εύρημα από τη Νόλα της Καμπανίας της Ιταλίας.

## Περιγραφή
Η ζωφόρος του λαιμού είναι εντελώς μελανή. Στην έμπροσθεν όψη εικονίζεται η Αθηνά που φοράει χιτώνα αρχαϊκού ρυθμού. Είναι ζωγραφισμένος με σταυρούς, κύκλους και αστέρες. Η Αιγίδα είναι ερυθρή και έχει σχήμα ημισελήνου. Το σώμα της Αθηνάς είναι ζωγραφισμένο λευκό. Η ασπίδα της φέρει ερυθρό γοργόνειο με λευκή κόμη. Η όπισθεν όψη εικονίζει μια σκηνή αγώνα δρόμου. Τέσσερις γυμνοί δρομείς τρέχουν προς αριστερά. Ο μπροστινός φέρει γενειάδα και κοντά μαλλιά. Τα δάχτυλα του ενός ποδιού ακουμπούν το έδαφος, ενώ με το άλλο κάνει άλμα προς τα εμπρός. Οι δύο ακριανού δρομείς τρέχουν με το δεξί πόδι εμπρός, ενώ οι άλλοι δύο με το αριστερό. Και οι τέσσερις υψώνουν το δεξί χέρι. 
## Πηγές

* 
## Εξωτερικοί σύνδεσμοι
* στοιχεία του αμφορέα από το Μουσείο του Βερολίνου

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Εκθέματα στο Άλτες Μουζέουμ Βερολίνου
480
Looking Back to Yesterday

Το ***Looking Back to Yesterday*** είναι απάνθισμα (1986) με κομμάτια του Μάικλ Τζάκσον και των Τζάκσον 5. Ως μέρος της σειράς *Never-Before-Released* της Motown, όλα τα κομμάτια δεν είχαν κυκλοφορήσει νωρίτερα εκτός το *Love's Gone Bad* και το *I Was Made to Love Her*, άλλες εκδοχές των οποίων κυκλοφόρησαν στο απάνθισμα της Motown, *Boogie* (1979).

Το άλμπουμ επανακυκλοφόρησε τον Αύγουστο του 1991 ως *Looking Back to Yesterday: A Young Michael* και πώλησε 500.000 αντίτυπα. Επανακυκλοφόρησε το 2009 ως μέρος του *[[Hello World: The Motown Solo Collection]]*.

## Κατάλογος κομματιών

Όλα τα κομμάτια είναι του Μάικλ Τζάκσον εκτός τα κομμάτια 2, 3, 4, 7, 9 και 11, τα οποία είναι τραγούδια των Τζάκσον 5 - όλα τα κομμάτια είχαν παραγωγό τον Χαλ Ντάβις εκτός τα κομμάτια 6 (Μέρρι Μαρκελλίνο και Μελ Λάρσον) και 12 (Μπομπ Κριβ).)

## Singles

**Love's Gone Bad* (γνωστό και ως *I Hear a Symphony*) (κυκλοφόρησε ως promo single στον Καναδά)

## Παραπομπές



## Εξωτερικοί σύνδεσμοι

* Looking Back to Yesterday info 

κατηγορία:Απανθίσματα του Μάικλ Τζάκσον
Φρανσίσκ Ντιρέ

Ο **Φρανσίσκ Ντιρέ** (, Παρίσι 1804 – 1865) ήταν Γάλλος γλύπτης, γιος του γλύπτη Φρανσουά – Ζοζέφ Ντιρέ (1732 – 1816). Αρχικά το ενδιαφέρον του εκδηλώθηκε για το θέατρο και αργότερα παρακολούθησε μαθήματα μουσικής στο Ωδείο του Παρισιού. Τελικά όμως στράφηκε προς την τέχνη της γλυπτικής μπαίνοντας στη Σχολή Καλών Τεχνών το 1818 στο εργαστήριο του Φρανσουά Ζοζέφ Μποζιό ( 1769 –1845). Σε ηλικία δεκαεννέα ετών, το 1823, κέρδισε το Βραβείο της Ρώμης ((Prix de Rome) με το ανάγλυφο έργο του «Ο πόνος του Εύανδρου πάνω στο πτώμα του γιου του Παλλάδα» (Douleur d’ Evandre sur le corps de son fils Pallas).

thumb|left|300px|"Ο Άγιος Μιχαήλ καταβάλλοντας το διάβολο". Έργο του Φρανσίσκ Ντυρέ. Παρίσι, Κρήνη Σαιν-Μισέλ, Πλατεία Σαιν-ΜισέλΚατά τη διάρκεια της παραμονής του στη Ρώμη, ο Ντιρέ φιλοτέχνησε το «Νεαρό ψαρά που χορεύει ταραντέλα» (1832, Jeune Pecheur dansant la tarentelle), που του χάρισε για πρώτη φορά την αναγνώριση του κοινού και κάποια επιτυχία. Η καλλιτεχνική του πορεία έχει να επιδείξει σημαντικά έργα στο Λούβρο, το Δικαστικό Μέγαρο, το Ανάκτορο του Λουξεμβούργου και τις Εκκλησίες Σεν-Βενσάν-ντε-Πολ, Αγίας Κλοτίλδης, Νοτρ-Νταμ-ντε-Λορέτ και Μαντλέν. Φιλοτέχνησε ακόμη, μετά από δημόσιες αναθέσεις, προτομές για τον Μολιέρο, τον Ρισελιέ, τον Φίλιππο της Ορλεάνης, τον Σατωμπριάν (Μουσείο Βερσαλλιών) και τον Καζιμίρ – Περιέ. Χρημάτισε καθηγητής στη Σχολή Καλών Τεχνών από το 1852 ως το 1863. 

Ανάμεσα στα πιο αξιόλογα έργα του Ντιρέ, που βρίσκονται στο Παρίσι, περιλαμβάνονται: «Η Γαλλία προστατεύοντας την επιστήμη και τις τέχνες» (Λούβρο, Πτέρυγα Ρισελιέ), «Δικαιοσύνη» (1851, Πλατεία Χρηματιστηρίου), «Ο Άγιος Μιχαήλ καταβάλλοντας το διάβολο» (1860, Κρήνη Αγίου Μιχαήλ, Πλατεία Σεν – Μισέλ), «Νίκη» (Ανάκτορο του Λουξεμβούργου), «Ναϊάς» (Κρήνη των Μεδίκων, Κήπος του Λουξεμβούργου), «Αρχάγγελος Γαβριήλ» (Εκκλησία Μαντλέν, περιστύλιο), «Η Αφροδίτη στο λουτρό» (Κήποι Σαν- Ελιζέ), ενώ στο Μουσείο του Λούβρου βρίσκεται, μεταξύ άλλων, ο «Νεαρός ψαράς που χορεύει την ταραντέλα». 

## Παραπομπές


## Πηγές
* Georges Belleiche: “Statues de Paris: Les Rues de la Rive Gauche”, p. 82, Massin Editeur, Paris, 2006.
* Georges Belleiche: “Statues de Paris: Les Rues de la Rive Droite”, pp.37, 59 & 113, Massin Editeur, Paris, 2006.

## Εξωτερικοί σύνδεσμοι
* 

Κατηγορία:Γάλλοι γλύπτες
Anthology (άλμπουμ, Μάικλ Τζάκσον)

thumb|right|200px|Το εξώφυλλο του 1995
thumb|right|200px|Το εξώφυλλο του 2008

Το ***Anthology*** είναι απάνθισμα του ποπ και R&B τραγουδιστή Μάικλ Τζάκσον μαζί με επιπρόσθετα κομμάτια των Τζάκσον 5 και υλικό, το οποίο δεν κυκλοφόρησε νωρίτερα, από το 1973. Το άλμπουμ κυκλοφόρησε στις ΗΠΑ στις 14 Νοεμβρίου 1986 και επανακυκλοφόρησε στις 8 Νοεμβρίου 1995 και είχε πωλήσει 3 εκατομμύρια αντίτυπα παγκοσμίως.

Το 2008, για τα 50κοστά γενέθλια του Μάικλ Τζάκσον, το *Anthology* επανακυκλοφόρησε στη σειρά *Gold* της Universal Music.

## Κατάλογος κομματιών

*Τα κομμάτια με αστεράκι αντιπροσωπεύουν τις αρχικές ερμηνείες τους.*

## Παραπομπές



Κατηγορία:Απανθίσματα του Μάικλ Τζάκσον
Abbey Road

***Abbey Road***  ονομάζεται το ενδέκατο άλμπουμ του αγγλικού ροκ συγκροτήματος *[[The Beatles]]*.
Αν και το *[[Let It Be]]* είναι το τελευταίο τους άλμπουμ που κυκλοφόρησε, το *Abbey Road* θεωρείται το τελευταίο άλμπουμ των Beatles επειδή ηχογραφήθηκε αργότερα.

## Περιεχόμενο

## Σημειώσεις
* Το *Her Majesty* εμφανίζεται ως κρυμμένο κομμάτι, που δεν αναγράφεται στο οπισθόφυλλο του αυθεντικού δίσκου. Αναγράφεται όμως στην έκδοση του άλμπουμ σε CD. Ανάμεσα στο *The End* και το *Her Majesty* υπάρχουν 14 δευτερόλεπτα σιγής.
* Τα κομμάτια 3-7 της Β΄ πλευράς μερικές φορές αναφέρονται ως ενιαίο κομμάτι ονόματι *The Abbey Road Medley*
* Τα κομμάτια 8-10 της Β' πλευράς μερικές φορές αναφέρονται ως ενιαίο κομμάτι ονόματι *The Golden Slumbers Medley*

Κατηγορία:Δισκογραφία των Beatles
Κατηγορία:Άλμπουμ του 1969
Σπήλαιο Χανγκ Σον Ντονγκ

Το **Χανγκ Σον Ντονγκ** **- Hang Son Doong** (*Ο Ποταμός του Βουνού*) είναι ένα σπήλαιο του Βιετνάμ το οποίο βρίσκεται στο Εθνικό Πάρκο Φονγκ Να - Κε Μπανγκ, 500 χιλιόμετρα νότια του Ανόι. Ανακαλύφθηκε τυχαία το 1991 από έναν ντόπιο αγρότη, τον Χο Χαν, αλλά αποκαλύφθηκε από μια βρετανική ομάδα το 2009. Ο αγρότης συνήθιζε να επισκέπτεται το χώρο, μέσα στο Εθνικό Πάρκο του Βιετνάμ, όταν ξαφνικά το έδαφος υποχώρησε κάτω από τα πόδια του και αποκαλύφθηκε η μαγεία που κρυβόταν εδώ και αιώνες. Είναι το μεγαλύτερο σπήλαιο του κόσμου και το διαπερνά υπόγειος ποταμός από τον οποίο προέρχεται και το όνομά του. Το Ντιρ Κέιβ έχει διαστάσεις 91 επί 91 μέτρα, αλλά έχει μήκος 1,6 χιλιόμετρα, σε αντίθεση με το Σον Ντοόνγκ που έχει μήκος 5 χιλιόμετρα, ύψος 200 μέτρα και 150 μέτρα πλάτος. Οι τεράστιες διαστάσεις του σπηλαίου δημιούργησαν συνθήκες έτσι ώστε να αναπτυχθούν σταλαγμίτες ύψους 70 μέτρων, που σήμερα θεωρούνται υψηλότεροι στον κόσμο. Τα μαργαριτάρια που βρέθηκαν μέσα στο σπήλαιο είχαν το μέγεθος μιας μπάλας του μπέιζμπολ – μέγεθος που δεν συναντάται συχνά.

## Εξωτερικοί σύνδεσμοι
* 
* Ανακαλύφθηκε το μεγαλύτερο σπήλαιο του κόσμου

Κατηγορία:Γεωγραφία του Βιετνάμ
Κατηγορία:Σπήλαια
Bibcode

Ο κωδικός **bibcode** είναι αναγνωριστικός από ένα αριθμός αστρονομικών συστημάτων δεδομένων ώστε να ορίζονται αναφορές στην επιστημονική γραμματεία. Ο bibcode αναπτύχθηκε για να χρησιμοποιείται στην αστρονομική βάση δεδομένων SIMBAD καθώς και στην βάση δεδομένων NASA/IPAC Extragalactic Database (NED), χρησιμοποιείται όμως πλέον πολύ ευρύτερα, όπως για παράδειγμα, στο Astrophysics Data System της NASA. Ο κωδικός έχει σταθερό μήκος 19 χαρακτήρων και έχει την μορφή

YYYYJJJJJVVVVMPPPPA ,

Όπου YYYY είναι το έτος, σε μορφή τεσσάρων ψηφίων, της αναφοράς, και JJJJJ είναι ένας κωδικός που υποδεικνύει που δημοσιεύτηκε η αναφορά. Στην περίπτωση αναφορών σε περιοδικά, το VVVV είναι ο αριθμός τόμου, το M δείχνει το τμήμα του περιοδικού όπου δημοσιεύτηκε η αναφορά (π.χ. L για το τμήμα των επιστολών), το PPPP δείχνει την αρχική σελίδα, και το A είναι το πρώτο γράμμα του επιθέτου του πρώτου συγγραφέα. Για την πλήρωση μη χρησιμοποιούμενων πεδίων καθώς και για την επέκταση πεδίων αν το δεδομένο μήκος δεν είναι αρκετό, χρησιμοποιούνται τελείες (.). Η επέκταση γίνεται στα δεξιά για τον κωδικό δημοσίεσυης και στα αριστερά για τον αριθμό τόμου και σελίδας. Ακολουθούν μερικά παραδείγματα του εφαρμογής του κωδικού:

## Δείτε επίσης
* Digital Object Identifier

## Παραπομπές


Κατηγορία:Βιβλιοθηκονομία
Κατηγορία:Ηλεκτρονικά έγγραφα
Σαρλ - Αρτύρ Μπουρζουά

thumb|left|230px|«Έλληνας ηθοποιός» (1868). Έργο του Σαρλ - Αρτύρ Μπουρζουά. Παρίσι, Κήπος του Λουξεμβούργου
Ο **Σαρλ – Αρτύρ Μπουρζουά** (*Charles – Arthur Bourgeois*, Ντιζόν 1838 – Παρίσι 1886) ήταν Γάλλος γλύπτης. Μπήκε στη Σχολή Καλών Τεχνών του Παρισιού το 1857 και μαθήτευσε στο εργαστήριο του Φρανσίσκ Ντυρέ. Κέρδισε το Βραβείο της Ρώμης (Prix de Rome) το 1863 με το έργο του «Ο θάνατος του Νίσου και του Ευρυάλου» (La mort de Nisus et Euryale).

Ο Μπουρζουά ανέλαβε πολλές δημόσιες παραγγελίες: Δημαρχείο του Παρισιού, Παρεκκλήσιο της Σορβόννης. Πήρε μέρος στο κίνημα του «οριενταλισμού» με τα έργα του «Ο γητευτής των φιδιών» (1864), «Η Αράβισσα πλύστρα» (1868), «Η Αιγύπτια χορεύτρια». Αγάλματα του Μπουρζουά στο Παρίσι είναι: «Θρησκεία» (Παρεκκλήσιο της Σορβόννης) και «Έλληνας ηθοποιός» (1868, Κήπος του Λουξεμβούργου). 

## Παραπομπές


## Πηγές
* Georges Belleiche: “Statues de Paris: Les Rues de la Rive Gauche”, p. 117, Massin Editeur, Paris, 2006.

## Εξωτερικοί σύνδεσμοι
* 

Κατηγορία:Γάλλοι γλύπτες
The Original Soul of Michael Jackson

Το ***The Original Soul of Michael Jackson*** είναι ένα remix album των τραγουδιών του Μάικλ Τζάκσον, τα οποία ηχογραφήθηκαν και κυκλοφόρησαν στις αρχές της δεκαετίας του 1970 και έγιναν remixes το 1987.

Παρόλο που η δισκογραφική εταιρεία ισχυριζόταν ότι το άλμπουμ περιλαμβάνει μουσική που δεν είχε κυκλοφορήσει νωρίτερα, το μόνο νέο κομμάτι είναι μια επανεκδοχή του *[[Twenty-Five Miles]]* του Έντβιν Στάρ (1970), το οποίο εκτελέστηκε από τους Τζάκσον 5. Η αρχική εκδοχή συμπεριλήφθηκε στο *[[Hello World: The Motown Solo Collection]]* (2009).

Μερικά κομμάτια είχαν ξαναεπεξεργαστεί στο άλμπουμ, με μια νέα εκδοχή του *[[Dancing Machine]]*. Η νέα εκδοχή του *[[Ain't No Sunshine]]* ήταν λίγο διαφορετική από την αρχική, όσον αφορά τα φωνητικά, ενώ μια μοντέρα μηχανή-ντραμς προσθέθηκε στο *[[Twenty-Five Miles]]*.

Το *Melodie* έπρεπ να κυκλοφορήσει ως single για να βοηθήσει στη προώθηση του άλμπουμ στις ΗΠΑ, αλλά αντικαταστάθηκε από το promo-only single *Twenty-Five Miles*/*Up On The Housetop*.

## Κατάλογος κομματιών

## Παραπομπές



κατηγορία:Απανθίσματα του Μάικλ Τζάκσον
Πύλη των Λεόντων

Η **Πύλη των Λεόντων** είναι η κύρια είσοδος της ακρόπολης των Μυκηνών, του κύριου κέντρου του Μυκηναϊκού Πολιτισμού. Η πύλη κατασκευάστηκε στα μέσα του 13ου αιώνα π.Χ., κατά τη διάρκεια της δεύτερης επέκτασης των οχυρώσεων στις Μυκήνες όταν βασιλιάς ήταν ο Ατρέας.

Η κατασκευή αποτελεί ένα επιβλητικό μεγαλιθικό μνημείο, το οποίο μπορεί να συγκριθεί με τις πύλες της Χεττικής πόλης Χαττούσα στη Μικρά Ασία. Επάνω ακριβώς από την πύλη, στο ανακουφιστικό τρίγωνο προβάλλει παράσταση δύο ανάγλυφων αντιμέτωπων λιονταριών που στηρίζουν τα μπροστινά τους πόδια σε ένα αμφίκοιλο βωμό και περιβάλλουν έναν κίονα μινωικού τύπου. Η επιβλητική πύλη ήταν το έμβλημα των μυκηναίων ηγεμόνων και το σύμβολο της ισχύος τους. 

Ακριβώς μετά την πύλη βρισκόταν μια σκεπασμένη αυλή με μικρό θάλαμο που λειτουργούσε πιθανόν ως φυλάκιο. Ο Ταφικός Περίβολος Α', που εκείνη την εποχή ήταν μνημείο προς τιμήν των παλαιών Μυκηναίων ηγεμόνων βρίσκονταν νοτιοανατολικά της Πύλης, και δεξιά της κύριας εισόδου που οδηγεί στο παλάτι. Για πρώτη φορά η μνημειακή γλυπτική εμφανίζεται στο ευρωπαϊκό έδαφος.

## Δείτε επίσης
* Μυκηναϊκή αρχιτεκτονική

## Παραπομπές


## Πηγές
*Μυκήνες. Ίδρυμα Μείζονος Ελληνισμού.

Κατηγορία:Μυκήνες
Κατηγορία:Αρχαιοελληνική αρχιτεκτονική
Λεόντων
Κατηγορία:Ερρίκος Σλήμαν
Αιγές Αχαΐας

:*Για τον αρχαίο οικισμό, δείτε [[Αρχαίες Αιγές Αχαΐας]]*

Οι **Αιγές** (επίσημη ονομασία: (αι) **Αιγαί**, πρώην ονομασία: **Βλωβοκά** ή **Βλωβοκάς**) είναι οικισμός του δήμου Αιγιαλείας του Νομού Αχαΐας. Σύμφωνα με τα στοιχεία της απογραφής του 2011 ο πληθυσμός του ανέρχεται στους 70 μόνιμους κατοίκους.

## Γενικά στοιχεία
Οι Αιγές είναι κτισμένες ανατολικά της Πάτρας σε υψόμετρο 400 μέτρων. Το χωριό έφερε μέχρι τις 8 Αυγούστου του 1928 την ονομασία *Βλωβοκάς*. Ο οικισμός αναφέρεται το 1853 στο β΄ τόμο των «Ελληνικών» του Ιάκωβου Ρίζου Ραγκαβή ως κομμάτι του δήμου Αιγείρας της επαρχίας Αιγιαλείας με πληθυσμό 481 κατοίκων. Μέχρι το 1997 ήταν έδρα της κοινότητα Αιγών της επαρχίας Αιγιαλείας ενώ το 1997, στα πλαίσια των αλλαγών που επέφερε στην τοπική αυτοδιοίκηση το σχέδιο ''Καποδίστριας'' υπήχθη στο δήμο Αιγείρας ως πρωτεύουσα του διοικητικού διαμερίσματος Αιγών που περιελάμβανε και τους οικισμούς Αλμυρός και Λαμπινός.

Οι Αιγές βρίσκονται σε απόσταση 10 χιλιομέτρων περίπου από την Αιγείρα μετά τον Λαμπινό και το Παλαιόκαστρο. Ο οικισμός διαθέτει Ιστορικό Μουσείο.

Η Αγία Τριάδα αποτελεί τον κεντρικό ναό του χωριού, ο οποίος κτίστηκε στα τέλη του 19ου αιώνα και ανακαινίστηκε το 1930.

## Ο βράχος της Ευρωστίνης
Στις Αιγές αξίζει να δει ο επισκέπτης τον βράχο της Ευρωστίνης, καθώς και την Αγία Τριάδα και τα εξωκλήσια της. Ο βράχος Ευρωστίνη είναι μέγιστου ύψους περίπου 600 μέτρων, ιδιότυπος, επιβλητικός, το στολίδι της Βλωβοκάς, που ο ίσκιος του απλώνεται στο χωριό και προκαλεί ποικίλα σχόλια, ενώ ανάλογα με την οπτική γωνία παίρνει πολλές φανταστικές μορφές. Οι ναυτικοί τον ονομάζουν «Η Κοιμισμένη», επειδή μέσα από τον Κορινθιακό φαντάζει σαν κόρη που κοιμάται.

## Δημογραφική εξέλιξη

## Φωτοθήκη


File:Agia Triada church in the center of the village.jpg|Η εκκλησία της Αγίας Τριάδας στο κέντρο της πλατείας των Αιγών.
File:Agia Triada church.jpg|Η εκκλησία της Αγίας Τριάδας.
File:Cemetery Entrance in the village of Aiges.jpg|Το καμπαναριό στην είσοδο του νεκροταφείου.
File:The Pyrgos rock from the road entering the village..jpg|Η τοποθεσία Πύργος στην είσοδο του χωριού.



## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Αθανάσιος (Θάνος) Ανδ. Σταύρου (2011). *Μνημόνιο. Το βιβλίο της Βλωβοκάς-Αρχαίας Αιγείρας.*  

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αιγών Αχαΐας. eetaa.gr. Ανακτήθηκε: 14/07/2018.
* Ε.Ε.Τ.Α.Α. - Διοικητικές μεταβολές Κοινότητας Αιγών Αχαΐας. eetaa.gr. Ανακτήθηκε: 14/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγείρας
Κατηγορία:Δήμος Αιγιαλείας
Εζέν - Λουί Λεκέν

thumb|left|200px|"Ο Φαύνος που χορεύει" (1851). Έργο του Εζέν - Λουί Λεκέν. Παρίσι, Κήπος του ΛουξεμβούργουΟ **Εζέν – Λουί Λεκέν** (Eugène – Louis Lequesne, Παρίσι 1815 – 1887) ήταν Γάλλος γλύπτης. Μπήκε στη Σχολή Καλών Τεχνών του Παρισιού το 1841, στο εργαστήριο του Ζαν-Ζακ Πραντιέ (Jean – Jacques Pradier, 1790 – 1852). Βραβεύτηκε το 1844 με το Βραβείο της Ρώμης (Prix de Rome) με το έργο του «Ο Πύρρος (Νεοπτόλεμος) φονεύοντας τον Πρίαμο» (Pyrrhus tuant Priam). 

Επιστρέφοντας από τη Ρώμη στο Παρίσι, ο Λεκέν φέρνει μαζί του το ορειχάλκινο γλυπτό «Φαύνος που χορεύει» (1851, Faune dansant), ένα από τα πιο γνωστά και πιο αγαπητά έργα του, που βρίσκεται σήμερα στον Κήπο του Λουξεμβούργου στο Παρίσι. Ο Λεκέν φιλοτέχνησε αγάλματα για προσόψεις πολλών κτιρίων στο Παρίσι: Λούβρου, Παλαί ντε Ζυστίς, Σταθμού του Βορά και Όπερας Γκαρνιέ. Έργα του βρίσκονται και στις Εκκλησίες Αγίας Κλοτίλδης, Σαιν-Πωλ Σαιν-Λουί, Σαιν-Ωγκυστέν και Αγίας Τριάδας (Τρινιτέ).

Ανάμεσα στα πιο αξιόλογα έργα του Λεκέν, που βρίσκονται στο Παρίσι, περιλαμβάνονται: «Ισχύς, Δικαιοσύνη, Αθωότητα, Έγκλημα» (Παλαί ντε Ζυστίς), «Άγιος Λουδοβίκος» (Εκκλησία Σαιν-Πωλ Σαιν-Λουί), «Φιλανθρωπία, Πίστη, Ελπίδα» (Εκκλησία Τρινιτέ), «Η Φήμη χαλιναγωγώντας τον Πήγασο» (Όπερα Γκαρνιέ), «Προτομή του Ζαν-Ζακ Πραντιέ» (Ανάκτορο του Λουξεμβούργου),  «Αμιένη» και «Ρουέν» (Σταθμός του Βορά). Στο Μουσείο του Λούβρου υπάρχει, μεταξύ άλλων, το γλυπτό «Σαπφώ και Φάων», ενώ στο Μουσείο Ορσέ το έργο του «Η Φήμη αναχαιτίζοντας τον Πήγασο».   

Στην κορυφή του καμπαναριού του καθεδρικού ναού της Μασσαλίας Νοτρ-Νταμ-ντε-λα-Γκαρντ (Notre Dame de la Garde), πάνω σ' ένα βάθρο 12 μέτρων, υψώνεται το ύψους 9,7 μ. επιχρυσωμένο άγαλμα της Παρθένου Μαρίας (1867, La bonne mère), μία από τις πιο σημαντικές δημιουργίες του Εζέν Λεκέν.

## Παραπομπές


## Πηγές
* Georges Belleiche: “Statues de Paris: Les Rues de la Rive Gauche”, p. 116, Massin Editeur, Paris, 2006. 
* Georges Belleiche: “Statues de Paris: Les Rues de la Rive Droite”, p. 139, Massin Editeur, Paris, 2006. 
* Εγκυκλοπαίδεια Πάπυρος-Λαρούς-Μπριτάνικα, λήμμα «Λεκέν, Εζέν », τόμ. 38, σελ. 63, Εκδόσεις Πάπυρος, Αθήνα, 1996.

Κατηγορία:Γάλλοι γλύπτες
Χουάν Πόνθε ντε Λεόν

Ο **Χουάν Πόνθε ντε Λεόν** (*Juan Ponce-de Leon*, 8 Απριλίου 1460 - Ιούλιος 1521) ήταν Ισπανός εξερευνητής και κατακτητής. 
Το 1493 συνόδευσε τον Χριστόφορο Κολόμβο στο δεύτερο ταξίδι του και το 1502 είναι κυβερνήτης του Άγιου Δομίνικου. Το 1509 κατέκτησε το Πουέρτο Ρίκο και έγινε ο πρώτος κυβερνήτης του. Το 1513 αποβιβάσθηκε στα δυτικά παράλια της Φλόριντας αλλά συνάντησε αντίσταση από τους ιθαγενείς. Κατέφυγε στην Κούβα, όπου πέθανε από τα τραύματά του. Συνδέθηκε στενά με τον μύθο περί της Πηγής της Νεότητας, καθώς ξεκίνησε ένα ταξίδι για την εύρεση του βασισμένος σε ιστορίες ντόπιων του Πουέρτο Ρίκο.

## Εξωτερικοί σύνδεσμοι

* Οι πρώτες δυο σειρές του blog.
* Μία σύντομη μικρή ιστορία για την σχέση του Πόνθε ντέ Λεόν με την Πηγή της Νεότητας.
* Νέα Ελληνική Εγκυκλοπαίδεια, Χάρη Πάτση, 1966-1975, 24 τόμοι, τόμος 19, σελ 521 τέλος πρώτης στήλης.
* Βιογραφία του Πόνθε ντε λεόν στα αγγλικά.
* Σύντομη ιστορία για τον Κρίνο της Νιότης και τον Πόνθε
* Βιογραφία
* Πηγή της Νεότητας

Κατηγορία:Ισπανοί εξερευνητές
Κατηγορία:Εποχή των Ανακαλύψεων
Σοφία Χατζηπανταζή

Η **Σοφία Χατζηπανταζή** (1872 - 1964), γνωστή και ως **Καπετάνισσα Σοφία**, ήταν σημαντική Ελληνίδα οπλαρχηγός και πράκτορας του Μακεδονικού Αγώνα από την Σκοτούσσα (τότε Πρόσνικ) Σερρών. Σύζυγός της ήταν ο επίσης Μακεδονομάχος οπλαρχηγός Αθανάσιος Χατζηπανταζής. Υπήρξε μία από τις λίγες οπλαρχηγούς του Μακεδονικού Αγώνα.

## Βιογραφικά στοιχεία
Η Σοφία Χατζηπανταζή γεννήθηκε το 1872 στην οικογένεια Τζιμπίρη στην Σκοτούσσα Σερρών, που τότε ονομαζόταν Πρόσνικ, ονομασία που προήλθε από την αντίστοιχη βυζαντινή (Προσάνικο > Πρόσνικ). Αρχικά βοηθούσε στον αγώνα κατά των κομιτατζήδων στο πλευρό του συζύγου της και οπλαρχηγού Αθανάσιου Χατζηπανταζή, περιθάλποντας τους τραυματίες αλλά και ως πληροφοριοδότρια. Στην οικία της κατέφευγαν πολλές φορές Έλληνες αντάρτες που καταδιώκονταν από τις Οθωμανικές αρχές. Το φθινόπωρο του 1906 και καθώς ο σύζυγός της είχε σκοτωθεί, η Σοφία ανέλαβε την αρχηγία στην ένοπλη ομάδα του Αθανάσιου Χατζηπανταζή, προκειμένου να μην γίνει αντιληπτό το κενό που δημιουργήθηκε και καμφθεί το ηθικό των Ελλήνων της περιοχής Καλών Δέντρων, Σερρών, Κάτω Τζουμαγιάς (Ηρακλείας), Σιντικής και Μελενίκου, όπου δρούσε ο άντρας της. Έδρασε με επιτυχία κατά του Βουλγαρικού κομιτάτου, σε όλες τις παραπάνω περιφέρειες ως οπλαρχηγός, μέχρι και την επανάσταση των Νεοτούρκων, το 1908, οπότε δόθηκε γενική αμνηστία στα Ελληνικά και Βουλγαρικά ένοπλα σώματα.

## Παραπομπές


Κατηγορία:Μακεδονομάχοι
Δημήτριος Χαρίσης

Ο **Δημήτριος Χαρίσης** ήταν Έλληνας Μακεδονομάχος, οπλαρχηγός από το Ροδολίβος Σερρών.

## Βιογραφικά στοιχεία
Ο Δημήτριος Χαρίσης γεννήθηκε στα τέλη του 19ου αιώνα στο Ροδολίβος Σερρών. Έδρασε στον αγώνα κατά των Βουλγάρων κομιτατζήδων ως οπλίτης σε διάφορα αντάρτικα σώματα στη λίμνη των Γιαννιτσών. Στη συνέχεια οργάνωσε αυτόνομο ένοπλο σώμα, του οποίου τέθηκε επικεφαλής. Το σώμα του έδρασε κυρίως στην περιοχή της γενέτειράς του, Ροδολίβους και στην ευρύτερη περιοχή Φυλλίδας και Ζίχνης, έως την επανάσταση των Νεοτούρκων, το 1908. Ο Δημήτριος Χαρίσης με το σώμα του προσπάθησε με επιτυχία να εξουδετερώσει τις Βουλγαρικές επιθέσεις που διενεργούνταν στην περιοχή.

## Παραπομπές


Κατηγορία:Μακεδονομάχοι
Ζυλ-Φελίξ Κουτάν

Ο **Ζυλ-Φελίξ Κουτάν** (γαλλικά: *Jules-Felix Coutan*, 1848 – 1939) ήταν Γάλλος γλύπτης. Μπήκε στη Σχολή Καλών Τεχνών του Παρισιού και μαθήτευσε στο εργαστήριο του Πιερ-Ζυλ Καβελιέ (Pierre-Jules Cavelier, 1814 - 1894). Βραβεύτηκε με το Βραβείο της Ρώμης (Prix de Rome) το 1872 με το έργο του «Ο Αίας αψηφώντας τους θεούς, κεραυνώνεται» (Ajax bravant les dieux et foudroye).

Από το 1876, ο Κουτάν άρχισε να εκθέτει έργα του στο Σαλόν του Παρισιού και ανέλαβε πολλές δημόσιες παραγγελίες για το Δημαρχείο (Hotel de Ville) του Παρισιού, το Δικαστικό Μέγαρο (Palais de justice) και την Εθνική Βιβλιοθήκη (Bibliotheque Nationale). Από το 1900 δίδαξε στη Σχολή Καλών Τεχνών και το 1905 εκλέχτηκε μέλος της Ακαδημίας Καλών Τεχνών.

Το 1889, ο Κουτάν φιλοτέχνησε για την Παγκόσμια Έκθεση του Παρισιού ένα γλυπτικό σύμπλεγμα μιας κρήνης «Η Γαλλία φέροντας το δαυλό του πολιτισμού», που θεωρήθηκε μια από τις πιο σημαντικές δημιουργίες του. Ανάμεσα σ’ άλλα αξιόλογα έργα του στο Παρίσι περιλαμβάνονται: «Η Συγγνώμη» (Παλαί ντε Ζυστίς), «Καλλιγραφία» (Εθνική Βιβλιοθήκη), «Βολταίρος» (Δημαρχείο Παρισιού), «Καρυάτιδες» (1899, Όπερα Κωμωδίας), «Επίθεση αετών» (πρόσοψη Μουσείου Φυσικής Ιστορίας, Βοτανικός Κήπος), «Η Γαλλία της Αναγέννησης» (1900, Γέφυρα Αλεξάνδρου Γ΄), «Στήλη της αρματωμένης Ειρήνης» (1889, Πάρκο Μονσουρί), «Επιστήμη» και «Εργασία» (1900, Γέφυρα Bir – Hakeim), ταφικό μνημείο «Προτομή του Γάλλου μηχανικού Ζαν-Σαρλ Αλφάν (Alphand, Κοιμητήριο Περ Λασαίζ), «Οι κυνηγοί αετών» (Μουσείο Ορσέ).

Αριστουργηματικό θεωρείται το έργο του Κουτάν «Μνημειακή στοά» (1900, Portique monumental), με πολύχρωμα ανάγλυφα από σμαλτωμένη τερακότα, που φιλοτέχνησε για το εργοστάσιο Πορσελάνης των Σεβρών και βρίσκεται στο Μπουλβάρ Σαιν-Ζερμαίν του Παρισιού, πίσω ακριβώς από την εκκλησία Σαιν-Ζερμαίν-ντε-Πρε.


Portique Monumental - Coutan. Paris, sof2011.JPG|"Μνημειακή στοά" (1900). Έργο του Ζυλ-Φελίξ Κουτάν. Παρίσι, Μπουλβάρ Σαιν-Ζερμαίν.
Portique Monumental (detail) - Coutan. Paris 2011.jpg|"Μνημειακή στοά" (λεπτομέρεια)

## Παραπομπές

## Πηγές
* Georges Belleiche: “Statues de Paris: Les Rues de la Rive Gauche”, pp. 17, 27, 62, 64, 76 & 181, Massin Editeur, Paris, 2006.
* Georges Belleiche: “Statues de Paris: Les Rues de la Rive Droite”, p. 78, Massin Editeur, Paris, 2006.

Κατηγορία:Γάλλοι γλύπτες
Η Περίπτωση Λάρι Κράουν

**Η Περίπτωση Λάρι Κράουν** (αγγλικά: *Larry Crowne*) είναι αμερικανική αισθηματική δραματική κομεντί παραγωγής 2011. Την ταινία σκηνοθέτησε ο Τομ Χανκς και το σενάριο έγραψε ο ίδιος μαζί με τη Νία Βαρντάλος. Αποτελεί τη δεύτερη σκηνοθετική απόπειρα του Χανκς, στην οποία συμπρωταγωνιστεί μαζί με την Τζούλια Ρόμπερτς.

Κυκλοφόρησε στους κινηματογράφους την 1η Ιουλίου 2011 στις ΗΠΑ και στις 30 Ιουνίου 2011 στην Ελλάδα.

## Πλοκή
Ο Λάρι Κράουν είναι βετεράνος του ναυτικού, ο οποίος χάνει τη δουλειά τους και αποφασίζει να γραφτεί στο κολέγιο. Γίνεται φίλος με τους συμμαθητές του και όλοι μαζί παλεύουν να φτιάξουν ένα καλύτερο μέλλον. Αργότερα θα ερωτευτεί την καθηγήτριά του, Μερσέντες Τάινοτ, η οποία έχει χάσει το πάθος της για τη δουλειά της αλλά και για τον σύζυγό της.

## Ηθοποιοί και Χαρακτήρες
* Τομ Χανκς στο ρόλο του *Λάρι Κράουν*
* Τζούλια Ρόμπερτς στο ρόλο της *Μερσέντες Τάινοτ*
* Μπράιαν Κράνστον στο ρόλο του *Πρύτανη Τάινοτ*
* Cedric the Entertainer στο ρόλο του *Λαμάρ*
* Τζορτζ Τακέι στο ρόλο του *Δόκτωρ Ματσουτάνι*
* Ταράτζι Π. Χένσον στο ρόλο της *Μπ' Έλα*
* Γκούγκου Μπάθα-Ρο στο ρόλο της *Τάλια*
* Γουίλμερ Βαλντεράμα στο ρόλο του *Ντελ Γκόρντο*
* Παμ Γκρίερ στο ρόλο της *Φράνσις*
* Ράμι Μάλεκ στο ρόλο του *Στιβ Ντιμπιάσι*
* Μαρία Κάναλς Μπαρέρα στο ρόλο της *Λέιλα Πινέντο*
* Ρίτα Γουίλσον στο ρόλο της *Γουίλμα Κ. Γκέιμελγκαρντ*
* Ντέιλ Ντάι στο ρόλο του *Κοξ*

## Παραγωγή
Η ταινία *Η Περίπτωση Λάρι Κράουν* ανακοινώθηκε με τον αρχικό τίτλο *Talk of the Town* το Φεβρουάριο του 2006. Η Universal Pictures ξεκίνησε το πρότζεκτ με τον Τομ Χανκς στο πρωταγωνιστικό ρόλο και τη Νία Βαρντάλος να αναλαμβάνει να γράψει το σενάριο για έναν άνδρα που βιώνει μια μεγάλη και απρόσμενη αλλαγή στην καριέρα του. Τον Ιανουάριο του 2010, ανακοινώθηκε ότι η Τζούλια Ρόμπερτς θα συμπρωταγωνιστήσει στο πλάι του Χανκς. Τον Οκτώβριο του 2010, ανακοινώθηκε η συμμετοχή του Μπράιαν Κράνστον. Τα γυρίσματα ξεκίνησαν τον ίδιο μήνα στο Λος Άντζελες.

## Box office
Με προϋπολογισμό με 30 εκατομμύρια δολάρια, η ταινία έκανε άνοιγμα στην 4η θέση με 13 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 35,6 εκατομμύρια δολάρια και στον υπόλοιπο κόσμο συγκέντρωσε 39,4 εκατομμύρια δολάρια. Παγκοσμίως απέφερε 75 εκατομμύρια δολάρια.

Στην Ελλάδα η ταινία άνοιξε στη 2η θέση σε 40 αίθουσες κόβοντας 23.007 εισιτήρια πανελλαδικά. Τη δεύτερη εβδομάδα παρέμεινε στη 2η θέση με 12.388 εισιτήρια. Την τρίτη εβδομάδα έπεσε στην 3η θέση με 6.750 εισιτήρια. Ακολούθησε η 8η θέση την τέταρτη εβδομάδα κόβοντας 2.056 εισιτήρια. Την πέμπτη εβδομάδα έπεσε στην 9η θέση με 1.426 εισιτήρια. Συνολικά έκοψε 62.155 εισιτήρια πανελλαδικά.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Η Περίπτωση Λάρι Κράουν στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Universal Pictures
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Γαλλικές ταινίες της δεκαετίας 2010
Κατηγορία:Ταινίες παραγωγής StudioCanal
Κατηγορία:Ταινίες σε παραγωγή Τομ Χανκς
Κατηγορία:Ταινίες με μουσική σύνθεση Τζέιμς Νιούτον Χάουαρντ
The Essential Michael Jackson

right|thumb|200px|Εξώφυλλο του άλμπουμ

Το ***The Essential Michael Jackson*** είναι ένα απάνθισμα greatest hits (2005), η οποία κυκλοφόρησε από τη Legacy Recordings ως μέρος της σειράς *The Essential*. Το απάνθισμα, το οποίο έχει δύο δίσκους, περιέχει 38 κομμάτια του Μάικλ Τζάκσον, από της ημέρες του στη Motown με τους Τζάκσον 5 έως το hit *[[You Rock My World]]* (2001). Κυκλοφόρησε στις 19 Ιουλίου 2005 στις ΗΠΑ (κυκλοφόρησε μια μέρα νωρίτερα στο Ηνωμένο Βασίλειο). 

Στις 26 Αυγούστου 2008, το *The Essential Michael Jackson 3.0* κυκλοφόρησε στις ΗΠΑ ως Limited Edition συμπεριλαμβάνοντας ένα επιπρόσθετο δίσκο με 7 νέα τραγούδια του Τζάκσον. Μια επανακυκλοφορία του άλμπουμ ως *The Hits* ήταν προγραμματισμένη για τις 6 Ιουλίου 2009, αλλά ακυρώθηκε εξαιτίας του θανάτου του Τζάκσον. Έως το 2009, το άλμπουμ έγινε 2x πλατινένιο στις ΗΠΑ, και υπολογίζεται ότι πώλησε 7 εκατομμύρια αντίτυπα παγκοσμίως, και έγινε το καλύτερο σε πωλήσεις άλμπουμ της σειράς *The Essential* της Sony.

## Κατάλογος κομματιών

### Παγκόσμια έκδοση

**Δίσκος 1**

 
**Δίσκος 2**

### Αμερικάνικη έκδοση

;Δίσκος 1

;Δίσκος 2

### Limited Edition 3.0 bonus disc

## Τσαρτ

### Τσαρτ για τέλη του έτους

## Βραβεία

## Παραπομπές



## Εξωτερικοί σύνδεσμοι

*BBC: U.S. fans shun Michael Jackson CD

κατηγορία:Απανθίσματα του Μάικλ Τζάκσον
Γνώμονας

Ο **γνώμονας** είναι ένα από τα αρχαιότερα και απλούστερα επιστημονικά αστρονομικά όργανα. Χρησιμοποιήθηκε από τους αρχαίους λαούς για τη χάραξη της μεσημβρινής γραμμής (διεύθυνση βορρά - νότου), για την εύρεση της χρονικής στιγμής που ο ήλιος μεσουρανεί (αληθής μεσημβρία), για την εύρεση των ισημεριών και των ηλιοστασίων, για την εύρεση της διάρκειας των εποχών και επιπλέον χρησιμοποιήθηκε ως δείκτης των ηλιακών ρολογιών.

## Γνωμονική
Η **Γνωμονική** είναι κλάδος της αρχαίας αστρονομίας. Μελετά τις ιδιότητες των γνωμόνων, δηλαδή των οργάνων που ρίχνουν τη σκιά τους και ασχολείται με την κατασκευή τους. Στην πάροδο του χρόνου η γνωμονική εξελίχθηκε στην τέχνη κατασκευής ηλιακών ρολογιών. Κύριο μέλημα της γνωμονικής ήταν: 
* χάραξη της μεσημβρινής γραμμής
* τοποθέτηση του γνώμονα παράλληλα με τον άξονα της γης
* χάραξη του διαγράμματος των ωρών

## Η χρήση του γνώμονα από τους αρχαίους Αιγυπτίους

Οι αρχαίοι Αιγύπτιοι χρησιμοποιούσαν τον γνώμονα από το 2000 π.Χ.. Ως γνώμονες χρησιμοποιούσαν τους οβελίσκούς, αρκετοί από τους οποίους κοσμούν σήμερα τις πλατείες και τα πάρκα πολλών ευρωπαϊκών μεγαλουπόλεων. Με τη χρήση του γνώμονα οι αρχαίοι Αιγύπτιοι είχαν καταφέρει να προσδιορίσουν τη μεσημβρινή γραμμή (διεύθυνση βορρά - νότου), να μετρήσουν τη φαινόμενη διάμετρο του ήλιου και της σελήνης, και χρησιμοποιώντας τον κατακόρυφο γνώμονα ως ηλιακό ρολόι να μετρούν ώρες άνισης διάρκειας.

## Η χρήση του γνώμονα από τους αρχαίους Έλληνες
Σύμφωνα με τον Ηρόδοτο, οι αρχαίοι Έλληνες γνώρισαν τους γνώμονες από τους Χαλδαίους. Τελειοποίησαν τη χρήση του γνώμονα μιας και είχαν κάνει πολύ μεγάλες προόδους στη γεωμετρία, την τριγωνομετρία και την αστρονομία. Ο Αναξίμανδρος ο Μιλήσιος (610 -540 π.Χ.) εισήγαγε για πρώτη φορά τη χρήση του γνώμονα στην αρχαία Ελλάδα. Κατασκεύασε έναν πυραμοειδή γνώμονα στην Σπάρτη ο οποίος μπορούσε να δείχνει την αληθή μεσημβρία, τη χρονική στιγμή δηλαδή που μεσουρανεί ο ήλιος.
Ο Αναξιμένης (586-525 π.Χ.) τελειοποίησε τον γνώμονα και κατασκεύασε στην Σπάρτη ένα ηλιακό ρολόι.
Ο Μέτων ο Αθηναίος, αστρονόμος της αρχαίας Αθήνας του 5ου π.Χ. αιώνα, χρησιμοποιώντας το ηλιοτρόπιο, ένα είδος τελειοποιημένου γνώμονα, ανακάλυψε ότι οι εαρινή και η φθινοπωρινή ισημερία καθώς και το θερινό και χειμερινό ηλιοστάσιο χωρίζουν το χρόνο σε τέσσερις εποχές άνισης διάρκειας. Οι μετρήσεις του Μέτωνα χρησίμευσαν ως βάση για τον καθορισμό της ετήσιας φαινομενικής τροχιάς του ηλίου που είναι γνωστή και ως εκλειπτική. Το μεσημέρι του χειμερινού ηλιοστασίου (21 Δεκεμβρίου) ο γνώμονας δημιουργεί τη μέγιστη σκιά σε σχέση με το μεσημέρι οποιασδήποτε άλλης ημέρας, ενώ το μεσημέρι του θερινού ηλιοστασίου (21 Ιουνίου) η σκιά του γνώμονα είναι η ελάχιστη.

## Παραπομπές


## Εξωτερικοί σύνδεσμοι

* Αφιέρωμα στον λαβύρινθο του χρόνου,Καθημερινή 27-12-98 Επτά ημέρες σελ.16
* Ο Γνώμονας

Κατηγορία:Ρολόγια
Κατηγορία:Αστρονομικά όργανα
Κατηγορία:Αρχαία ελληνική αστρονομία